
RAPORT DE SPECIALITATE
Proiect de hotărâre privind modificarea Hotărârii Consiliului Local nr. 265/20.12.2016 privind aprobarea preţului local al energiei termice livrată de  Compania Locală de Termoficare COLTERM S.A. modificată prin Hotărârea Consiliului Local nr. 392/17.10.2017,  Hotărârea Consiliului Local nr. 670/12.12.2018, Hotărârea Consiliului Local nr. 627/10.12.2019 și  Hotărârea Consiliului Local nr. 507/23.12.2021
Având în vedere Referatul de aprobare al proiectului de hotărâre al Primarului Municipiului Timişoara şi Proiectul de hotărâre privind modificarea și completarea Hotărârii Consiliului Local nr. 265/20.12.2016 privind aprobarea preţului local al energiei termice livrată de  Compania Locală de Termoficare COLTERM S.A. modificată prin Hotărârea Consiliului Local nr. 392/17.10.2017,  Hotărârea Consiliului Local nr. 670/12.12.2018, Hotărârea Consiliului Local nr. 627/10.12.2019 și  Hotărârea Consiliului Local nr. 507/23.12.2021,
Prin Hotărârea Consiliului Local nr. 507/23.12.2021 a fost aprobat preţul local de producere, transport, distribuţie şi furnizare a energiei termice livrată de către Compania Locală de Termoficare Colterm SA pentru toți consumatorii (casnici și non-casnici) la valoarea de 851,27 lei/MWh inclusiv TVA, precum si prețul local al energiei termice facturată populației la valoarea de 416,24 lei/MWh inclusiv TVA,  începând cu data de 01.01.2022.
		De asemenea, a fost aprobată asigurarea din bugetul local a sumelor necesare acoperirii diferenţei dintre preţul de producere, transport, distribuţie şi furnizare a energiei termice livrate populaţiei şi preţul local al energiei termice facturată populaţiei la valoarea de 435,03 lei/Mwh.
		Toate preturile aprobate prin Hotărârea Consiliului Local nr. 507/23.12.2021 cuprind taxa pe valoare adaugată de 19%.
	Conform prevederilor art. XXIV din Ordonanţa de Urgenţă nr. 130/2021 se aduc modificări și completări Legii nr. 227/2015 privind Codul fiscal.
Așadar, potrivit art. XXIV pct. 24: „La articolul 291 alineatul (3), după litera n) se introduce o nouă literă, litera o), cu următorul cuprins:
o) livrarea de energie termică în sezonul rece, destinată următoarelor categorii de consumatori:
1. populaţie;
2. spitale publice şi private, definite conform Legii nr. 95/2006 privind reforma în domeniul sănătăţii, republicată, cu modificările şi completările ulterioare, unităţi de învăţământ publice şi private, definite conform Legii educaţiei naţionale nr. 1/2011, cu modificările şi completările ulterioare;
3. organizaţii neguvernamentale reglementate potrivit legii, precum şi unităţile de cult, astfel cum sunt reglementate de Legea nr. 489/2006 privind libertatea religioasă şi regimul general al cultelor, republicată;
4. furnizori de servicii sociale, publici şi privaţi, acreditaţi, care prestează servicii sociale prevăzute în Nomenclatorul serviciilor sociale, aprobat prin Hotărârea Guvernului nr. 867/2015 pentru aprobarea Nomenclatorului serviciilor sociale, precum şi a regulamentelor-cadru de organizare şi funcţionare a serviciilor sociale, cu modificările şi completările ulterioare.”
Astfel,  pentru livrarea energiei termice, in sezonul rece, destinată categoriilor de consumatori enumerate mai sus se aplică cota redusa de TVA de 5%.
Potrivit art. XXIV pct. 25 din Ordonanţa de Urgenţă nr. 130/2021: ”Prin sezon rece, în sensul prevederilor alin. (3) lit. o), se înţelege perioada de 5 luni cuprinsă între data de 1 noiembrie a anului curent şi data de 31 martie a anului următor.”
Prevederile art. 291 alin. (3) lit. o) din Legea nr. 227/2015, cu modificările şi completările ulterioare, se aplică pentru livrările de energie termică efectuate începând cu data de 1 ianuarie 2022.
Având în vedere modificările legislative precizate mai sus, precum și contextul actual care necesită luarea unor măsuri urgente, în sezonul rece, pentru atenuarea impactului creşterii preţurilor la energia termică livrată populaţiei şi altor categorii de consumatori cu un grad redus de suportabilitate, care ar putea conduce la alte moficari ulterioare a valorii cotei TVA, considerăm oportună aprobarea preţului local de producere, transport, distribuţie şi furnizare a energiei termice și prețul local al energiei termice facturată populației prin HCL sa se faca fara includerea valorii cotei TVA, după cum urmează:
· preţul local de producere, transport, distribuţie şi furnizare a energiei termice livrată de către Compania Locală de Termoficare Colterm SA pentru toți consumatorii (casnici și non-casnici) la valoarea de 715,35 lei/MWh exclusiv TVA;
· prețul local al energiei termice facturată populației de către Compania Locală de Termoficare Colterm SA,  la valoarea de 349,78 lei/MWh exclusiv TVA;
·  asigurarea din bugetul local a sumelor necesare acoperirii diferenţei dintre preţul de producere, transport, distribuţie şi furnizare a energiei termice livrate populaţiei şi preţul local al energiei termice facturată populaţiei,  la valoarea de 365,57 lei/Mwh exclusiv TVA. Plata acestor sume nu va depăși plafonul anual de 15 milioane de euro, echivalent în lei, sumă care poate fi acordată Colterm SA cu titlu de ajutor conform prevederilor art. 23 alin. (1) lit. a) din Schema de ajutor de stat aprobată prin Ordinul 1121/1075/2014. 
Aplicarea cotelor de TVA pe diversele categorii de consumatori se va face cu respectarea prevederilor legale in vigoare in acest sens,  aferente perioadei facturate. 
Având în vedere cele expuse în prezentul raport, apreciem că proiectul de hotărâre privind modificarea Hotărârii Consiliului Local nr. 265/20.12.2016 privind aprobarea preţului local al energiei termice livrată de  Compania Locală de Termoficare COLTERM S.A. modificată prin Hotărârea Consiliului Local nr. 392/17.10.2017,  Hotărârea Consiliului Local nr. 670/12.12.2018, Hotărârea Consiliului Local nr. 627/10.12.2019 și  Hotărârea Consiliului Local nr. 507/23.12.2021 îndeplineşte condiţiile pentru a fi supus dezbaterii şi aprobării plenului consiliului local.

